Suresh 104 Views Rajputh
Rajputh Given Application for Coach post
ముంబయి: మాజీ క్రికెటర్‌ లాల్‌చంద్‌ రాజ్‌పుత్‌ టీమిండియా ప్రధాన కోచ్‌ పదవికి దరఖాస్తు చేశారు. కెనడాకు వెళ్తూ మార్గమధ్యంలో దుబా§్‌ు విమానాశ్రయం నుంచి బిసిసిఐకి దరఖాస్తు పంపించారు. ప్రస్తుతం ఆయన జింబాబ్వే కోచ్‌గా పనిచేస్తున్నారు. ఇప్పుడు ఆజట్టుపై ఐసిసి సస్పెన్షన్‌ వేటు వేయడంతో బారత జట్టుకు సేవలు అందించాలని ఆయన కోరుకుంటున్నారు. దక్షిణాఫ్రికాలో భారత్‌ 2007లో అరంగేట్ర టీ20 ప్రపంచకప్‌ అందుకున్నప్పుడు రాజ్‌పుత్‌ టీమిండియాకు మేనేజర్‌గా పనిచేశారు. ప్రధాన కోచ్‌ కాకుంటే తనన బ్యాటింగ్‌ కోచ్‌ పదవికైనా పరిగణనలోకి తీసుకోవాలని ఆయన బిసిసిఐని కోరినట్లు సమాచారం. టీమిండియా ప్రధాన కోచ్‌, సహాయ సిబ్బందిని నియమించేందుకు బిసిసిఐ దరఖాస్తులు కోరిన సంగతి తెలిసిందే. జులై 30 చివరి తేదీ. తుది గడువు ముగుస్తుండటంతో రాజ్‌పుత్‌ దుబా§్‌ు నుంచి ఆకస్మికంగా దరఖాస్తు పంపించారు. జింబాబ్వేకు వెళ్లకముందు ఆయన అప్ఘానిస్తాన్‌కు కోచ్‌గా పనిచేశారు. దేశవాళీ క్రికెట్‌లో అసోం జట్టుకు శిక్షణ ఇచ్చారు. టీ20 ముంబయి లీగ్‌లోనూ ఓ జట్టుకు కోచ్‌గా ఉన్నారు. కపిల్‌దేవ్‌, శాంతా రంగస్వామి, అన్షుమన్‌ గైక్వాడ్‌ నేతృత్వంలోని క్రికెట్‌ సలహా సంఘం కొత్త కోచ్‌ను ఎంపిక చేయనుంది. ఆగస్టు చివర్లోగా కొత్త కోచ్‌ బాధ్యతలు చేపట్టే అవకాశం ఉంది.